SK
C 47/298
Úradný vestník Európskej únie
7.2.2023
Štvrtok 7. júla 2022
P9_TA(2022)0297
Udržateľné letecké palivá (iniciatíva ReFuelEU Aviation) ***I Pozmeňujúce návrhy prijaté Európskym parlamentom 7. júla 2022 k návrhu nariadenia Európskeho parlamentu a Rady o zaistení rovnakých podmienok pre udržateľnú leteckú dopravu (COM(2021)0561 – C9-0332/2021 – 2021/0205(COD)) (1) (Riadny legislatívny postup: prvé čítanie) (2023/C 47/34)
Pozmeňujúci návrh 1 Návrh nariadenia Odôvodnenie 1 Text predložený Komisiou (1)
V uplynulých desaťročiach zohráva letecká doprava kľúčovú úlohu v hospodárstve Únie a v každodennom živote jej občanov ako jedno z najlepšie fungujúcich a najdynamickejších odvetví únijného hospodárstva.
Je silným hnacím motorom hospodárskeho rastu, pracov­ ných miest, obchodu a cestovného ruchu, ako aj prepojenosti a mobility podnikov aj občanov, najmä v rámci vnútorného trhu Únie s leteckou dopravou.
Rast leteckých dopravných služieb výrazne prispel k zlepšeniu prepojenosti v rámci Únie, ako aj s tretími krajinami a bol významným faktorom hospodárstva Únie.
(1)
Pozmeňujúci návrh (1)
V uplynulých desaťročiach zohráva letecká doprava kľúčovú úlohu v hospodárstve Únie a v každodennom živote jej občanov ako jedno z najlepšie fungujúcich a najdynamickejších odvetví únijného hospodárstva.
Je silným hnacím motorom hospodárskeho rastu, pracov­ ných miest, obchodu a cestovného ruchu, ako aj prepoje­ nosti a mobility podnikov aj občanov a tiež jedným z hlavných spojív medzi najvzdialenejšími regiónmi a pevninou, najmä v rámci vnútorného trhu Únie s leteckou dopravou.
Rast leteckých dopravných služieb výrazne prispel k zlepšeniu prepojenosti, posilneniu súdržnosti a zníženiu regionálnych rozdielov v rámci Únie, najmä v prípade okrajových, najvzdialenejších, riedko osídlených a ostrovných regiónov, ako aj s tretími krajinami a bol významným faktorom hospodárstva Únie.
Vec bola vrátená gestorskému výboru na medziinštitucionálne rokovania podľa článku 59 ods.
4 štvrtého pododseku (A9-0199/2022).